Fransiyalik mototsiklchi gavjum yo‘ldan ketayotib, avtomobil bilan to‘qnashib ketgan va buning oqibatida mototsikli o‘rindig‘idan ag‘darilib tushgan. Biroq mototsikl usiz ham harakatni davom ettiraverib, yo‘l-transport hodisasi yuz bergan joydan bir necha kilometr uzoqroq masofaga g‘ildirab ketgan. Le Parisien nashrining yozishicha, mototsiklchi oyoq-qo‘llaridan jiddiy jarohat olgan. Uni shifoxonaga yo‘l-transport hodisasining ikkinchi ishtrokchisi olib borgan. Guvohlarning aytishicha, mototsikl yo‘lida ko‘plab to‘siqlarga uchrashiga qaramasdan, yo‘lida davom etavergan.